7.pielikums

Nolikumam “Par granta projektu konkursa “Ukrainas sociālās infrastruktūras objektu atjaunošana Černihivas apgabalā”

**GRANTA LĪGUMS**

**Nr.\_\_\_\_**

**par projekta “Latvija Ukrainai: Černihivas atjaunošana” finansēšanu un īstenošanu**

Rīgā Datums skatāms laika zīmogā

**Centrālā finanšu un līgumu aģentūra**, tāsvienotais reģistrācijas Nr. 90000812928, juridiskā adrese, Smilšu iela 1, Rīga, LV-1919 (turpmāk – Aģentūra), tās direktores Anitas Krūmiņas personā, kura rīkojas, pamatojoties uz Ministru kabineta 2012. gada 6. novembra noteikumos Nr. 745 “Centrālās finanšu un līgumu aģentūras nolikums” noteikto, no vienas puses, un

**<*Finansējuma saņēmēja nosaukums*>**, (turpmāk - Granta saņēmējs), tās <*amata nosaukums*> <*vārds, uzvārds*> personā, kurš rīkojas saskaņā ar <*dokumenta nosaukums*>, no otras puses, katrs atsevišķi un abi kopā turpmāk saukti “Puse” vai “Puses”, ievērojot Ministru kabineta 04.02.2025. rīkojumā Nr. 67 “Par apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” uz Ārlietu ministrijas, Finanšu ministrijas un Satiksmes ministrijas budžetu” noteikto (turpmāk – MK rīkojums) un Granta saņēmēja iesniegto projekta “Latvija Ukrainai: Černihivas atjaunošana” finansēšanas un īstenošanas (turpmāk – Projekts) iesniegumu (1. pielikums) un Projekta budžeta tāmi (2. pielikums), noslēdz šādu granta līgumu (turpmāk – Līgums):

1. **Līguma priekšmets**

1.1. Aģentūra no valsts budžeta programmas 38.01.00 “Eiropas Savienības pirmsstrukturālo, strukturālo un citu finanšu instrumentu koordinācijas” līdzekļiem piešķir finansējumu Granta saņēmējam Projekta īstenošanai un Granta saņēmējs apņemas ar Aģentūras piešķirtajiem finanšu līdzekļiem īstenot Projektu saskaņā ar Līgumā un tā pielikumos noteikto.

1.2. Granta saņēmējs īsteno līdz <*2025. gada 31. decembrim>* (turpmāk – Projekta beigu datums) Projektā paredzētās aktivitātes Līguma 3.1. apakšpunktā norādītajā Projekta finansējuma apmērā atbilstoši Līguma noteikumiem.

1. **Līguma termiņš**

Līgums stājas spēkā tā abpusējas parakstīšanas dienā, un ir spēkā līdz Pušu saistību pilnīgai izpildei.

1. **Līguma summa un norēķinu kārtība**

3.1. Kopējā līguma summa ir \_\_\_\_\_ EUR (*summa vārdiem*).

3.2. Aģentūra pārskaita avansu, nepārsniedzot 50 procentus no kopējās līguma summas, uz Līgumā norādīto Granta saņēmēja bankas kontu 10 darba dienu laikā pēc Līguma spēkā stāšanās.

3.3. Atlikušo līguma summu Aģentūra pārskaita vienreizējā maksājumā vai, pēc savstarpējās vienošanās, daļās uz Līgumā norādīto Granta saņēmēja bankas kontu 10 darba dienu laikā pēc Projekta starpatskaites (3. pielikums) un Projekta finanšu pārskata (4. pielikums) pozitīva izvērtēšanas rezultāta.

3.4. Granta saņēmējs Līguma 3.1. apakšpunktā minēto finansējumu izlieto saskaņā ar Līguma 1. pielikumu “Projekta iesniegums”, 2. pielikumu “Projekta budžeta tāme” un 5. pielikumu "Attiecināmo izmaksu klasifikācija";

3.5. Izmaksās, kas ir norādītas līguma 2. pielikumā “Projekta budžeta tāme”, ir iekļautas visas Projekta īstenošanai nepieciešamās izmaksas, tajā skaitā attiecināmie nodokļi un sociālās apdrošināšanas iemaksas.

3.6. Puses vienojas, ka Projekta īstenošanas izmaksas ir attiecināmas no līguma spēkā stāšanās dienas, kurš noslēgts starp Granta saņēmēju un Aģentūru līdz 2025.gada 31.decembrim.

1. **<*Valsts atbalsta nosacījumi***

*4.1. Piešķirot de minimis atbalstu, ja Granta saņēmējs vienlaikus darbojas vienā vai vairākās neatbalstāmajās nozarēs, kas noteiktas ES Komisijas regulas Nr. 2023/2831 (turpmāk – Regula) 1. panta 1. punkta “a”, “b”, “c” un “d” apakšpunktā vai veic neatbalstāmās darbības, kas norādītas Regulas 1. panta 1. punkta “e” un “f” apakšpunktā, Granta saņēmējs nodrošina šo nozaru darbību vai izmaksu nodalīšanu saskaņā ar Regulas 1. panta 2. punktu, lai darbības nozarēs, kuras ir izslēgtas no Regulas darbības jomas, negūtu labumu no piešķirtā de minimis atbalsta.*

*4.2. De minimis atbalstu, ko piešķir atbilstoši MK rīkojumam, par vienām un tām pašām attiecināmajām izmaksām nedrīkst kumulēt ar citu komercdarbības atbalstu un de minimis atbalstu.*

*4.3. Ja tiek pārkāpti Regulas nosacījumi, Granta saņēmējam ir pienākums atmaksāt Aģentūrai Projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.*

*4.4. Granta saņēmējs glabā dokumentāciju, kas attiecas uz de minimis atbalsta piešķiršanu, desmit gadus no dienas, kad Granta saņēmējam ir piešķirts de minimis atbalsts.>*

1. **Finansējuma izlietošana un tiesības uz Projekta rezultātu**

5.1. Aģentūra sedz tikai tās Projekta izmaksas, kas ir norādītas Projekta budžeta tāmē, pamatojoties uz Līguma 6.4. apakšpunktā minētajām izdevumus apliecinošajām dokumentu kopijām. Granta saņēmējs nedrīkst izmantot Projektam paredzētos līdzekļus citu, ar Projekta īstenošanu tieši nesaistītu, izmaksu segšanai. Finansējums nav izlietojams militārā atbalsta sniegšanai, tai skaitā militārā ekipējuma vai pakalpojumu finansēšanai, piegādāšanai, kā arī jebkāda veida atbalstam partnervalsts militārpersonām.

5.2. Ja Granta saņēmējs nav izlietojis visu Līguma 3.1. apakšpunktā norādīto finansējumu, Granta saņēmējs neizmantoto finansējumu līdz <*2026. gada 15. janvārim*> pārskaita uz Aģentūras norādīto norēķinu kontu, par to atsevišķi nosūtot informāciju elektroniski uz e-pasta adresi *sadarbiba@cfla.gov.lv*.

5.3. Līguma 2. pielikumā “Projekta budžeta tāme” finansējuma sadalījumu pa pozīcijām drīkst mainīt piešķirtā finansējuma ietvaros bez rakstiskas saskaņošanas ar Aģentūru, ja izdevumu palielinājums nepārsniedz 20% (divdesmit procentus) no Projekta budžeta tāmē paredzētā finansējuma apmēra attiecīgajai pozīcijai finanšu gada ietvaros.

5.4. Par izdevumu palielinājumu Līguma 2. pielikumā “Projekta budžeta tāme” finansējuma sadalījumā pa pozīcijām, kas pārsniedz 20% (divdesmit procentus) no Projekta budžeta tāmē paredzētā finansējuma apmēra attiecīgajai pozīcijai finanšu gada ietvaros, Granta saņēmējs informē Aģentūru, nosūtot lūgumu saskaņot izmaiņas Aģentūrai elektroniski uz e-pasta adresi*sadarbiba@cfla.gov.lv**.* Aģentūra informāciju izvērtē 10 darba dienu laikā un par to informē Granta saņēmēju, nosūtot atbildi uz Granta saņēmēja Līguma 13.3. apakšpunktā norādīto e-pasta adresi. Aģentūra ir tiesīga atteikt Granta saņēmēja ierosinātās izmaiņas.

5.5. Ja izdevumu palielinājums nepārsniedz 40% (četrdesmit procentus) no Projekta budžeta tāmē paredzētā finansējuma apmēra attiecīgajai pozīcijai finanšu gada ietvaros, Līguma grozījumi netiek noformēti. Ja izdevumu palielinājums pārsniedz 40% (četrdesmit procentus) no Projekta budžeta tāmē paredzētā finansējuma apmēra attiecīgajai pozīcijai finanšu gada ietvaros, grozījumi tiek veikti Līguma 10.1. apakšpunktā noteiktajā kārtībā, noformējot Līguma grozījumus.

5.6. Granta saņēmējs, slēdzot līgumu ar Projekta īstenošanai nolīgtu izpildītāju, apliecina, ka:

5.6.1. projekta īstenošanā netiks piesaistītas tādas juridiskas personas, kuras ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:

5.6.1.1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labuma pieņemšana, komerciāla uzpirkšana, prettiesiska labuma pieprasīšana, pieņemšana vai došana vai tirgošanās ar ietekmi;

5.6.1.2. krāpšanu, piesavināšanos vai noziedzīgi iegūtu līdzekļu legalizēšanu;

5.6.1.3. cilvēku tirdzniecību;

5.6.1.4. terorismu, terorisma finansēšanu, teroristu grupas izveidi vai organizēšanu, ceļošanu terorisma nolūkā, terorisma attaisnošanu, aicinājumu uz terorismu, terorisma draudiem vai personas vervēšanu vai apmācīšanu terora aktu veikšanai;

5.6.1.5. izvairīšanos no nodokļu vai tiem pielīdzināto maksājumu samaksas.

5.6.2. projekta īstenošanā netiks piesaistītas tādas fiziskās personas, kuras ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:

5.6.2.1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labuma pieņemšana, komerciāla uzpirkšana, prettiesiska labuma pieprasīšana, pieņemšana vai došana vai tirgošanās ar ietekmi;

5.6.2.2. krāpšanu, piesavināšanos vai noziedzīgi iegūtu līdzekļu legalizēšanu;

5.6.2.3. cilvēku tirdzniecību;

5.6.2.4. terorismu, terorisma finansēšanu, teroristu grupas izveidi vai organizēšanu, ceļošanu terorisma nolūkā, terorisma attaisnošanu, aicinājumu uz terorismu, terorisma draudiem vai personas vervēšanu vai apmācīšanu terora aktu veikšanai.

5.7. Granta saņēmējs dokumentē projekta īstenošanai nolīgtu izpildītāju novērtējumu atbilstoši Līguma 5.6.1. un 5.6.2. apakšpunktos noteiktajam un nodrošina šīs dokumentācijas iesniegšanu Aģentūrai pēc pieprasījuma 10 darba dienu laikā.

5.8. Ja Aģentūra, izvērtējot Granta saņēmēja iesniegto pārskatu par Projekta īstenošanu un tam pievienotos izdevumus apliecinošos dokumentus, konstatē, ka Granta saņēmējs finansējumu nav izlietojis pilnā apmērā vai ir izlietojis neatbilstoši Līgumā noteiktajām prasībām, tāmei, Attiecināmo izmaksu klasifikācijai, Projekta iesniegumā minētajām aktivitātēm, vai nav iesniedzis izdevumus attaisnojošus dokumentus, Aģentūra par to rakstveidā informē Granta saņēmēju, norādot atmaksas summu, Aģentūras bankas norēķinu kontu un atmaksas termiņu.

5.9. Ja Aģentūra Projekta īstenošanas gaitā vai izvērtējot iesniegto pārskatu par Projekta īstenošanu un tam pievienotos izdevumus apliecinošo dokumentu kopijas, konstatē, ka Projekts netiek vai nav ticis īstenots atbilstoši Projekta mērķim un uzdevumiem, Aģentūra ir tiesīga pieprasīt Granta saņēmējam atmaksāt visu Projektam piešķirto finansējumu.

5.10. Ja Līgums tiek izbeigts pirms tā izpildes, Aģentūrai ir tiesības pieprasīt jau izmaksātā finansējuma pilnu vai daļēju atmaksu.

5.11. Līguma 5.8., 5.9. un 5.10. apakšpunktā minētajos gadījumos Aģentūra rakstveidā informē Granta saņēmēju par atmaksājamo summu. Granta saņēmējs apņemas 10 darba dienu laikā no Aģentūras paziņojuma saņemšanas atmaksāt Aģentūras pieprasīto summu, pārskaitot to uz paziņojumā norādīto Aģentūras bankas norēķinu kontu.

1. **Pārskati par Projekta īstenošanu un Projekta uzraudzība**

6.1. Granta saņēmējs iesūta līdz katra mēneša 10. datumam Aģentūrai informāciju par projekta gaitu, plānotajām aktivitātēm, problēmām projekta īstenošanā un citu būtisku informāciju elektroniski uz e-pasta adresi sadarbiba@cfla.gov.lv, atbilstoši 6. pielikumā “Saturiskā ikmēneša atskaite” norādītajam paraugam.

6.2. Granta saņēmējs iesniedz līdz <*2025. gada 31. augustam>* Aģentūrai pārskatu par Projekta īstenošanas gaitu (starpatskaiti) un finanšu pārskatu, kuru noformē atbilstoši Līguma 3. pielikumā “Informācija par projekta īstenošanas gaitu (starpatskaite)” un 4. pielikumā “Projekta finanšu pārskats” norādītajam paraugam.

6.3. Pēc visu Projektā paredzēto aktivitāšu īstenošanas Granta saņēmējs ne vēlāk kā līdz <*2026.* *gada 15. janvārim*> iesniedz Aģentūrai pārskatu par Projekta īstenošanu (turpmāk – pārskats) un finanšu pārskatu, kuru noformē atbilstoši Līguma 7. pielikumā “Pārskats par projekta īstenošanu” un 4. pielikumā “Projekta finanšu pārskats” norādītajam paraugam un pārskatā sniegto datu pareizību ar savu parakstu apliecina Granta saņēmēja paraksta tiesīgā persona.

6.4. Iesniedzot finanšu pārskatu, Granta saņēmēja paraksta tiesīgā persona, parakstot finanšu pārskatu, apstiprina tam pievienoto izdevumu apliecinošo dokumentu (rēķinu, čeku, konta izrakstu, komandējumu rīkojumu, u.c. izdevumus apliecinošo dokumentu) kopiju atbilstību oriģināliem.

6.5. Maksājumiem ārvalstu valūtā, kas nav euro, valūtas kurss tiek noteikts izmantojot maksājuma apliecinošā dokumentā norādīto valūtas kursu. Ja nav iespējams noteikt bankas kursu, izmantojot maksājumu apliecinošajā dokumentā norādīto, Granta saņēmējs konvertācijai izmanto valūtas kursu, kas maksājuma apliecinošā dokumenta datumā pieejams Ukrainas Nacionālās bankas mājas lapā (*National Bank of Ukraine*) <https://bank.gov.ua/en/markets/exchangerates> .

6.6. Aģentūra izvērtē Granta saņēmēja iesniegto pārskatu 20 darba dienu laikā. Ja Granta saņēmēja iesniegtais pārskats ir neprecīzs vai nepilnīgs, Aģentūra elektroniski nosūta Granta saņēmējam pieprasījumu 10 darba dienu laikā precizēt pārskatu. Ja Granta saņēmējs noteiktajā termiņā precizēto pārskatu Aģentūrai nav iesniedzis vai arī atkārtoti iesniegtajā pārskatā sniegtie dati nav precīzi vai pilnīgi, Aģentūra izdevumus var atzīt par neattaisnotiem un Granta saņēmējam ir pienākums atmaksāt tos izdevumus, ko Aģentūra atzinusi par neattaisnotiem.

6.7. Ja Projekta īstenošanas gaitā Granta saņēmējs konstatē, ka nav iespējams īstenot kādu no Projektā paredzētajām aktivitātēm vai Granta saņēmējam radusies iespēja īstenot papildu aktivitāti, kas nav iepriekš plānota, Granta saņēmējs informē Aģentūru par to nekavējoties, nosūtot informāciju Aģentūrai elektroniski uz e-pasta adresi *sadarbiba@cfla.gov.lv*.

6.8. Aģentūras pārstāvjiem ir tiesības piedalīties Projekta īstenošanā kā Projekta uzraudzītājiem un novērotājiem. Aģentūrai ir tiesības veikt projekta īstenošanas pārbaudi projekta īstenošanas vietās. Pārbaudi uz vietas var veikt, par to brīdinot Granta saņēmēju ne vēlāk kā 2 (divas) stundas pirms pārbaudes. Granta saņēmējam ir pienākums par pārbaudi informēt sadarbības partneri partnervalstī un nodrošināt, ka sadarbības partneris partnervalstī nodrošina Aģentūras pārstāvju piekļuvi pārbaudes vietai un nepieciešamajai informācijai.

6.9. Granta saņēmējs informē Aģentūru par plānotajām Projekta aktivitātēm vismaz 10 (desmit) dienas pirms to īstenošanas, nosūtot informāciju Aģentūrai elektroniski uz e-pasta adresi *sadarbiba@cfla.gov.lv* un Latvijas vēstniecībai Ukrainā elektroniski uz e-pasta adresi *Embassy.ukraine@mfa.gov.lv*. Projekta koordinētai īstenošanai Granta saņēmējs nodrošina Latvijas Republikas vēstniecības Ukrainā deleģēta pārstāvja līdzdalības iespēju ar Projekta ieviešanu saistītās vizītēs, par tām vismaz 10 (desmit) dienas pirms to īstenošanas informējot Latvijas Republikas vēstniecību Ukrainā.

6.10. Aģentūra ir tiesīga pārbaudīt Granta saņēmēja grāmatvedības uzskaiti un ierakstus attiecībā uz Līguma izpildi un norīkot izraudzītus revidentus veikt pilnu revīziju. Pārbaudi var veikt līdz Pušu saistību pilnīgai izpildei un 5 (piecu) gadu laikā pēc Projekta beigu datuma, par to brīdinot Granta saņēmēju ne vēlāk kā 2 (divas) stundas pirms pārbaudes. Granta saņēmējs nodrošina Aģentūras pārstāvju un revidentu piekļuvi nepieciešamajai informācijai.

6.11. Gadījumā, ja Projektā par Aģentūras piešķirto finansējumu tiek iegādāti pamatlīdzekļi (preces, kuru vērtība ir lielāka par 500,00 *euro* un kuru kalpošanas ilgums pārsniedz vienu gadu), un Aģentūrai ir radušās aizdomas par koruptīvām vai krāpnieciskām darbībām, Aģentūrai ir tiesības pārbaudīt to izmantošanu atbilstoši Projekta mērķim. Pārbaudi var veikt Projekta īstenošanas laikā un 5 (piecu) gadu laikā pēc Projekta beigu datuma, par to brīdinot Granta saņēmēj ne vēlāk kā 2 (divas) stundas pirms pārbaudes. Granta saņēmējs nodrošina Aģentūras pārstāvju piekļuvi šiem pamatlīdzekļiem. Ja Granta saņēmējs piekļuvi šiem pamatlīdzekļiem nodrošina ar sadarbības partnera starpniecību, Granta saņēmējam ir pienākums par pārbaudi informēt sadarbības partneri partnervalstī un nodrošināt, ka sadarbības partneris partnervalstī nodrošina Aģentūras pārstāvju piekļuvi šiem pamatlīdzekļiem.

6.12. Aģentūra ir tiesīga uz noteiktu laiku liegt Granta saņēmējam slēgt līgumus, ko finansē no Aģentūras piešķirtā budžeta attīstības sadarbības īstenošanai, ja Aģentūra konstatē, ka Granta saņēmējs veic vai ir veicis koruptīvas vai krāpnieciskas darbības.

1. **Komunikācija un publicitāte**

7.1. Granta saņēmējs visā komunikācijā gan ar atbalsta saņēmējiem, gan citiem sadarbības partneriem skaidri norāda, ka Projektu finansē Latvijas valsts.

7.2. Granta saņēmējs nodrošina Projekta, kas īstenots par Granta saņēmējam piešķirtajiem finanšu līdzekļiem, publicitāti gan tā īstenošanas laikā, gan pēc īstenošanas, tajā skaitā, izmantojot savu tīmekļvietni, ja tāda ir, izsūtot preses relīzes, kā arī izplatot informāciju sociālajos tīklos.

7.3. Granta saņēmējs īsteno projekta publicitāti, ievērojot Aģentūras sniegtās vadlīnijas – <https://www.cfla.gov.lv/lv/attistibas-sadarbibas-projektu-publicitates-vadlinijas> .

7.4. Aģentūra piešķir Granta saņēmējam LATDEV zīmola izmantošanas tiesības un rokasgrāmatu [“Rokasgrāmata Latvijas attīstības sadarbības politikas zīmola skice un zīmola vadlīnijas”](https://www.cfla.gov.lv/lv/media/18051/download?attachment) (turpmāk, abi kopā – Zīmols). Zīmola lietošana ietver tiesības izmantot Zīmolu komunikācijas vajadzībām tikai saistībā ar Projekta īstenošanu.

7.5. Pēc Aģentūras pieprasījuma Granta saņēmējam papildus Projekta atskaites tekstuālam aprakstam ir pienākums sagatavot vizuālu informāciju komunikācijas vajadzībām: fotogrāfijas un/vai video, kas atspoguļo Projekta galvenos ieguvumus un konkrētu mērķauditoriju, kuras interesēs Projekts tiek īstenots.

1. **Fizisko personu datu aizsardzība**

8.1. Saskaņā ar Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), izpildot Līgumā paredzēto, Puses rīkojas kā atsevišķie pārziņi un katra Puse ir atbildīga par Vispārīgajā datu aizsardzības regulā noteikto pienākumu izpildi, kas adresēti Pusei kā atsevišķam pārzinim.

8.2. Granta saņēmējs nodrošina, ka personas datu nodošanas gadījumā Aģentūrai, tas ir veicis visus nepieciešamos pasākumus, lai attiecīgā personas datu apstrāde (nodošana Aģentūrai) būtu atzīstama par tiesisku, tajā skaitā, informējis datu subjektus par iespējamu nepieciešamību nodot tā personas datus Aģentūrai kā atsevišķam pārzinim, lai izpildītu Līgumā noteiktās saistības.

1. **Autortiesības**

9.1. Puses apliecina un garantē, ka Līguma izpildes ietvaros tiks nodrošināta autortiesību subjektu (tajā skaitā – arī citu autoru) tiesību ievērošana un netiks pieļauti autortiesību pārkāpumi.

9.2. Granta saņēmējs garantē, ka Projekta īstenošanas laikā ievēros autortiesības un ka trešo personu tiesības (tajā skaitā autortiesības) netiks pārkāptas ar Līguma noslēgšanu un tā izpildi. Ja kāda trešā persona ceļ prasību par autortiesību pārkāpumu pret Aģentūru saistībā ar Projekta aktivitātēm, Granta saņēmējs uzņemas visu atbildību par trešās personas prasību pret Aģentūru un atlīdzina Aģentūrai visus šīs prasības rezultātā radītos zaudējumus.

9.3. Līguma 7.2. un 7.6. apakšpunktā minētajos gadījumos Granta saņēmējam ir pienākums nodot Aģentūrai visas autora mantiskās tiesības uz pasākumu aprakstiem un fotogrāfijām un nodrošināt, ka Aģentūra var brīvi rīkoties ar pasākumu aprakstiem un fotogrāfijām pēc saviem ieskatiem, publicēt, nodot trešajām personām bez Granta saņēmēja vai darbu autora piekrišanas, un Granta saņēmējs vai darbu autors nepretendē uz atsevišķas autoratlīdzības saņemšanu no Aģentūras vai trešajām personām nedz pasākumu aprakstu un/vai fotogrāfiju nodošanas brīdī, nedz arī tālākā nākotnē.

1. **Grozījumi Līgumā un Līguma izbeigšana**

10.1. Pusēm rakstveidā vienojoties, Līgumu var grozīt, ja radušies apstākļi, par kuriem Granta saņēmējs ir informējis Aģentūru un kuri var būtiski ietekmēt Projekta īstenošanu. Visi Līguma grozījumi noformējami rakstveidā Līgumā noteiktajā kārtībā un pievienojami Līgumam kā neatņemamas Līguma sastāvdaļas. Līgumu var grozīt ne vēlāk kā līdz Projekta beigu datumam, ierosinot grozījumus ne vēlāk kā 10 darba dienas pirms Līguma 1.2. apakšpunktā noteiktā termiņa beigām.

10.2. Aģentūra ir tiesīga atteikt Granta saņēmēja ierosinātos grozījumus. Jebkurā gadījumā nedrīkst Līgumā izdarīt tādus grozījumus, kuri būtu pretrunā MK rīkojumā noteiktajam mērķim vai būtu varējuši ietekmēt lēmumu par finansējuma piešķiršanu Projekta īstenošanai.

*<10.2. Ja Granta saņēmējs ierosina Līguma grozījumus, ar kuriem tiek piešķirta papildu de minimis atbalsta summa, Aģentūra izvērtē atbilstību visiem de minimis piešķiršanas nosacījumiem un, ja Granta saņēmējam nav pieejams papildu de minimis atbalsts vai tas neatbilst de minimis atbalsta piešķiršanas nosacījumiem, Aģentūra ir tiesīga atteikt Granta saņēmēja ierosinātos grozījumus.>*

10.3. Ja Projekta īstenošanas gaitā Granta saņēmējs konstatē, ka nav iespējams īstenot kādu no Līguma 1. pielikumā “Projekta iesniegums” norādītajiem pasākumiem vai Granta saņēmējam radusies iespēja īstenot papildu pasākumu, kas nav iepriekš plānots, Granta saņēmējs par to nekavējoties, bet ne vēlāk kā līdz 2025. gada 1. decembrim, rakstveidā saskaņo to ar Aģentūru. Pusēm vienojoties, Granta saņēmēja vēstule par izmaiņām Līguma 1. pielikumā “Projekta iesniegums” norādītajos pasākumos un Aģentūras atbildes vēstule par izmaiņām Līguma 1. pielikumā “Projekta iesniegums” norādītajos pasākumos ir uzskatāmas par Līguma grozījumiem, neslēdzot atsevišķu vienošanos par grozījumiem Līgumā. Aģentūra ir tiesīga atteikt Granta saņēmēja ierosinātos grozījumus.

10.4. Par izmaiņām Līguma 1. pielikumā “Projekta iesniegums” nostiprinātajā ekspertu un administratīvā personāla sarakstā Granta saņēmējs nekavējoties informē par to Aģentūru, nosūtot informāciju Aģentūrai elektroniski uz e-pasta adresi sadarbiba@cfla.gov.lv. Aģentūra informāciju izvērtē 10 darba dienu laikā un par to informē Granta saņēmēju, nosūtot atbildi uz Granta saņēmēja Līguma 13.3. apakšpunktā norādīto e-pastu. Izmaiņu gadījumā Līguma grozījumi netiek noformēti.

10.5. Ja Līgumu turpmāk nav iespējams izpildīt atbilstoši Projektā noteiktajam, Pusēm vienojoties, Līgumu var izbeigt pirms termiņa.

10.6. Granta saņēmējam ir tiesības vienpusēji atkāpties no Līguma, vismaz 20 darba dienas iepriekš rakstveidā informējot Aģentūru un norādot iemeslus, kuru dēļ nav iespējams realizēt Projektu. Šādā gadījumā Granta saņēmējam ir pienākums līdz Līguma izbeigšanas dienai atmaksāt visu saņemto finansējumu.

10.7. Aģentūrai ir tiesības vienpusēji atkāpties no Līguma, nosūtot rakstveida paziņojumu, kas stājas spēkā tā paziņošanas brīdī, šādos gadījumos:

10.7.1. ja Aģentūra konstatē, ka Granta saņēmējs nepilda vai nepienācīgi pilda uzņemtās Līguma saistības;

10.7.2. ja Aģentūra konstatē, ka Granta saņēmējam Līguma izpildes laikā ir piemērotas Eiropas Savienības, starptautiskās vai Latvijas Republikas nacionālās sankcijas vai būtiskas finanšu un kapitāla tirgus intereses ietekmējošas Ziemeļatlantijas līguma organizācijas dalībvalsts noteiktās sankcijas.

10.8. Līguma 10.7.1. un 10.7.2. apakšpunktā noteiktajā gadījumā Granta saņēmējam ir pienākums paziņojumā noteiktajā termiņā atmaksāt Aģentūrai visu saņemto finansējumu.

10.9. Izbeidzot Līgumu 11.10. apakšpunktā minētajā gadījumā, Granta saņēmējam ir pienākums atmaksāt Aģentūrai visus Projektā vēl neizlietots līdzekļus termiņā un kārtībā, kāds norādīts Aģentūras paziņojumā.

1. **Pušu atbildība un nepārvarama vara**

11.1. Puses ir atbildīgas par Līgumā noteikto saistību pilnīgu un pienācīgu izpildi. Par Līguma saistību neizpildi vai nepilnīgu izpildi Puses atbild saskaņā ar spēkā esošajiem normatīvajiem aktiem.

11.2. Granta saņēmējs ir pilnībā atbildīgs par Projekta īstenošanu un normatīvo aktu ievērošanu. Granta saņēmējs nedrīkst nodot Projekta īstenošanu trešajām personām.

11.3. Granta saņēmējs uzņemas pilnu atbildību par darbiem, ko Granta saņēmēja uzdevumā veikušas trešās personas.

11.4. Granta saņēmējs ir atbildīgs par norēķiniem ar personām, kuras iesaistītas Projekta īstenošanā.

11.5. Granta saņēmējs ir atbildīgs par sniegto ziņu pareizību un precizitāti.

11.6. Puses apņemas saglabāt visu ar Projekta īstenošanu saistīto dokumentāciju saskaņā ar normatīvajos aktos noteiktajām prasībām un termiņiem, bet ne mazāk kā 5 (piecus) gadus pēc Projekta beigu datuma Dokumentu glabāšanas laiks *de minimis* piešķiršanas gadījumā ir noteikts Līguma 4.4.apakspunktā.

11.7. Puses neatbild par savu saistību neizpildi vai saistības izpildes nokavējumu, ja tam par pamatu ir bijusi nepārvarama vara. Par nepārvaramas varas apstākļiem ir uzskatāmi tādi apstākļi, kas radušies neatkarīgi no attiecīgās Puses (kuras saistību izpildi kavē nepārvaramas varas apstākļi) rīcības un kas atrodas ārpus attiecīgās Puses kontroles, un ko attiecīgā Puse nevarēja un tai nevajadzēja paredzēt, un ko attiecīgā Puse nevarēja novērst ar saprātīgiem līdzekļiem. Skaidrības labad - par nepārvaramas varas apstākļiem Līguma izpildē atzīstama arī aktīva karadarbība Černihivas apgabalā un Kijivas apgabalā, šo apgabalu (vai viena no tiem) okupācija / aneksija, kā arī tiesību aktu izmaiņas, valsts varas, valdības, tiesas sistēmas instances darbības un/vai lēmumi, ja tā ietekmē Līguma izpildi Černihivas un / vai Kijivas apgabalā.

11.8. Iestājoties nepārvaramai varai, Pusei, kuras saistību izpilde tiek apdraudēta, ir pienākums par to nekavējoties ziņot otrai Pusei.

11.9. Puse, kurai kļuvis neiespējami izpildīt Līguma saistības vai Līguma pienākumu izpilde tiek apdraudēta Līguma 11.7. apakšpunktā minēto apstākļu dēļ, 24 (divdesmit četru) stundu laikā paziņo otrai Pusei par šādu apstākļu rašanos vai izbeigšanos, pieņemot sakaru pieejamību.

11.10. Nepārvaramas varas apstākļu iestāšanās gadījumā, ja Puses nevienojas citādi, attiecīgās saistības izpildīšanas termiņš tiek pagarināts par laiku, kurā darbojas šie apstākļi vai to negatīvās sekas. Ja nepārvaramas varas apstākļi nepārtraukti ilgst vairāk nekā 60 dienas, jebkura Puse var vienpusēji izbeigt Līgumu, par to paziņojot otrai Pusei 10 darba dienas iepriekš.

**12. Domstarpību risināšana**

Visas nesaskaņas, domstarpības vai strīdus, kas rodas Līguma izpildes laikā, Puses apņemas risināt savstarpēju sarunu ceļā. Vienošanos noformē rakstveidā. Ja Puses vienošanos nepanāk 90 dienu laikā, strīdu risina un izšķir tiesā Latvijas Republikas normatīvajos aktos noteiktajā kārtībā.

1. **Noslēguma jautājumi**

13.1. Līgums ir saistošs Puses tiesību un saistību pārņēmējam.

13.2. Visa informācija un paziņojumi, kas saistīti ar Līguma izpildi, stājas spēkā nākamajā darba dienā, ja tiek sūtīts uz Līguma 13.3. apakšpunktā norādīto e-pasta adresi vai Pušu kontaktpersonu prombūtnes laikā (atvaļinājuma, komandējuma vai pārejošas darba nespējas laikā) uz e-pasta adresēm, ko izmanto to aizvietotāji. Ja dokumenti tiek nodoti personīgi vai ar kurjeru, paziņojums stājas spēkā tajā pašā dienā. Pa pastu nosūtīta informācija tiek uzskatīta par saņemtu 7. (septītajā) dienā pēc nosūtīšanas

13.3. Visi paziņojumi un cita Līgumā noteiktā korespondence tiek noformēta rakstveidā un nosūtīta ar kurjeru, ierakstītu vēstuli, pa e-pastu vai citā veidā, par kuru Puses ir vienojušās, vienmēr norādot Līguma numuru un Projekta nosaukumu, uz šādām adresēm:

**Aģentūrai:**

Centrālās finanšu un līgumu aģentūras

Attīstības sadarbības departaments

Smilšu iela 1, Rīga, LV-1919

Kontaktpersona: <*Vārds, Uzvārds*>

e-pasts: *sadarbiba@cfla.gov.lv*

**Granta saņēmējam:**

*<Nosaukums>*

*<Adrese>*

*<Kontaktpersona>*

*<Oficiālā elektroniskā adrese (ja ir)>*

<*e-pasts: \_\_\_\_.>*

13.4. Ja kādai no Pusēm mainās Līguma 13.3. apakšpunktā norādītā informācija vai tās rekvizīti, tad attiecīgā Puse nekavējoties paziņo par to otrai Pusei Līguma 13.3. apakšpunktā noteiktajā kārtībā. Šajā gadījumā Līguma grozījumi netiek noformēti. Ja kāda no Pusēm nav sniegusi informāciju par izmaiņām Līguma 13.3. apakšpunktā norādītajās adresēs, tad uzskatāms, ka informācija ir nosūtīta un saņemta, un otra Puse neatbild par sekām, kas radušās informācijas nesaņemšanas rezultātā.

13.5. Līgums sagatavots latviešu valodā uz \_\_ (\_\_\_\_) lapām ar \_\_ (\_\_\_\_) pielikumiem uz \_\_ (\_\_\_\_) lapām, parakstīts ar drošu elektronisko parakstu un satur laika zīmogu. Līguma abpusējas parakstīšanas datums ir pēdējā pievienotā parakstītāja laika zīmogā norādītais datums.

13.6. Līguma neatņemamas sastāvdaļas ir:

*13.6.1. <1. pielikums “Projekta iesniegums” uz \_\_ lpp>;*

*13.6.2. <2. pielikums “Projekta budžeta tāme” uz \_\_ lpp>;*

*13.6.3. <3. pielikums “Informācija par projekta īstenošanas gaitu (starpatskaite)” uz \_\_ lpp>;*

*13.6.4. <4. pielikums “Projekta finanšu pārskats” uz \_\_ lpp>;*

*13.6.5. <5. pielikums “Attiecināmo izmaksu klasifikācija” uz \_\_* *lpp>;*

*13.6.6. <6.pielikums “Saturiskās ikmēneša atskaites” uz \_\_ lpp>;*

*13.6.7. <7.pielikums “Pārskats par projekta īstenošanu” uz \_\_ lpp>.*

**14. Pušu rekvizīti**

|  |  |  |
| --- | --- | --- |
| **Aģentūra****Centrālā finanšu un līgumu aģentūra** |   | **Granta saņēmējs:****<*Granta saņēmēja nosaukums*>** |
| Reģ. Nr. 990000812928 |   | Reģ. Nr.  |
| Smilšu iela 1, Rīga, LV-1919 |   | <*Adrese*> |
| Norēķinu konts: **LV04TREL213005208900B** |   | Norēķinu konts:  |
| Valsts kase |   | <*Bankas nosaukums*> |
| Bankas kods: TRELLV22 |   | Bankas kods:  |
|   |   |   |
| *(elektroniskais paraksts)*Anita KrūmiņaCentrālās finanšu un līgumu aģentūras direktore  |   | *(elektroniskais paraksts)*<*Vārds, uzvārds, amats*>  |

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU